Zakaria Bakkali

Zakaria Bakkali (lahir 26 Januari 1996) merupakan pemain bola sepak Belgium yang kini bermain untuk kelab Anderlecht. Beliau merupakan pemain termuda sepanjang masa di Eredivisie yang berjaya melakukan hatrik pada usia 17 tahun 196 hari. Beliau berasal daripada keturunan Maghribi.

Kerjaya kelab
Selepas memasuki akademi bola sepak RFC de Liège dan kemudian Standard Liège, Bakkali berpindah ke PSV Eindhoven di Belanda pada usia 12 tahun. Ketika musim 2012-13, Bakkali bermain untuk Jong PSV. Beliau ke skuad senior PSV pada musim 2013-14.

Pada 30 Julai 2013, Bakkali membuat penampilan pertama untuk PSV menentang Zulte Waregem pada perlawanan kelayakan Liga Juara-Juara. Beliau membuat penampilan pertama liga pula ketika menentang ADO Den Haag pada perlawanan pembukaan musim pada 3 Ogos

Pada 7 Ogos, beliau menjaringkan gol pertamanya untuk PSV pada perlawanan kedua kelayakan Liga Juara-Juara menentang Zulte Waregem, 3-0. Pada 10 Ogos, beliau menjaringkan hatrik untuk PSV ketika membelasah NEC Nijmegen, 5-0. Keputusan itu membuatkan beliau pemain termuda menjaringkan hatrik pada sejarah Eredivisie.

Pada musim panas 2014, Bakkali bersedia untuk berpindah ke Atletico Madrid pada bayaran sekitar €2-3 juta tetapi gagal. Selepas gagal, beliau telah menarik minat dari beberapa kelab Liga Perdana Inggeris. Selepas menolak tawaran baru kontrak dari PSV, beliau ingin dijual oleh PSV pada pemindahan musim sejuk.

Kerjaya antarabangsa
Selepas Bakkali ke kelab PSV, jurulatih senior Belgium, Marc Wilmots memasukkan beliau dalam senarai 25 pemain pada perlawanan persahabatan menentang Perancis. Malangnya, beliau tercedera sehari sebelum perlawanan dan beliau terpaksa dikeluarkan daripada skuad. Beliau memiliki dua kewarganegaraan dan beliau sentiasa untuk memilih pasukan kebangsaan Maghribi tetapi pada 7 Oktober 2013, beliau memilih untuk terus mewakili pasukan Red Devils.

Pautan luar
 Voetbal International profile 
Belgium stats 

Kelahiran 1996
Orang hidup
Pemain bola sepak Belgium
Pemain PSV Eindhoven
Pemain Jong PSV
Pemain Valencia CF
Pemain Deportivo de La Coruña
Pemain R.S.C. Anderlecht